ai4bharat/Pralekha huggingface dataset:
ہنر مندی کے فروغ اور صنعت کاری کی وزارت
جناب دھرمیندرپردھان نےآسٹریلیاکے صحت وبزرگوں کی دیکھ بھال کے وزیرجناب مارک بٹلرسے نئی دہلی میں ملاقات کی
دونوں وزراء نے ہنرمندی کے فروغ کے شعبوں میں اورہنرمندافرادی قوت کی عالمی مانگ کو پوراکرنے کے لئے مل کرکام کرنے پراتفاق کااظہارکیا
تعلیم اورہنرمندی کے فروغ وصنعت کاری کے مرکزی وزیرجناب دھرمیندرپردھان نے آج آسٹریلیا کے صحت اوربزرگوں کی دیکھ بھال کے وزیر جناب مارک بٹلرسے ملاقات کی ۔
دونوں وزراء نے نرسنگ اوربزرگوں کی دیکھ بھال سے متعلق کورسیزکی اہلیت کو تربیتی مواد کے اشتراک اور ہنرمندی کی ہم آہنگی کے ذریعہ باہمی طورپرتسلیم کرنے کی سمت میں کام کرنے پرسیرحاصل بات چیت کی ۔ انھوں نے ہنرمندپروفیشنلزکے داخلے کی آسانی کو یقینی بنانے کے لئے اخراجات کو کم کرنے اورزبان سے متعلق مہارت کے بارے میں بھی بات چیت کی ۔
دونوں وزراء نے ہنرمندی کے فروغ کے ترجیحی شعبوں میں باہمی مقاصد حاصل کرنے کے لئے اورہنرمندافرادی قوت کی عالمی مانگ کو پوراکرنے کے لئے مل کرکام کرنے پراتفاق کااظہارکیا۔
اس سے قبل آج ہی کے دن ،دونوں ممالک کے درمیان تعلیم ، ہنرمندی کے فروغ اور صحت دیکھ بھال پارٹنرشپ کے معاملے میں اختراعی تعاون پربات چیت کے لئے نئی دہلی میں صحت سے متعلق افرادی قوت کی تربیت اورہنرمندی کے طریقہ کارکے بارے میں ایک گول میز کانفرنس منعقد کی گئی ۔
گول میز کانفرنس کے دوران صحت نگہداشت اوربزرگوں کی دیکھ بھال کے وزیر جناب مارک بٹلراور ہنرمندی کے فروغ اورصنعت کاری کی وزارت کے سکریٹری جناب اتل کمارتیواری نے مفصل بات چیت کی جس سے قابلیت کے فروغ اوراستعمال ، صلاحیت سازی ، سرحدوں کے پاربھرتی کومعقول بنانے اور آسٹریلیا میں صحت نگہداشت کے معاملے میں ہندوستان کے تعاون کے مستقبل کی تشریح کے لئے دونوں ملکوں کے واسطے راہ ہموارکرنے میں مدد ملے گی ۔
دونوں ملک اس گراں قدرتعاون کا اعتراف کرتے ہیں جو وہ ایک دوسرے کے ساتھ کرسکتے ہیں ،اس شراکت داری کے فروغ سے وہ اہم شعبوں کے مستقبل کی تشکیل کے لئے ضروری صلاحیتوں اورمہارت کو فروغ دیناجاری رکھیں گے ۔
وزارت دفاع
آئی این ایس واگیر کی فری مینٹل، آسٹریلیا تک ایک توسیعی رینج کی حامل تعیناتی
بھارتی بحریہ  کی آب دوز آئی این ایس واگیر ایک توسیعی رینج کی حامل تعیناتی پر ہے۔ تعیناتی کے اس عمل کا آغاز جون 2023 میں ہوا تھا اور واگیر 20 اگست 2023 کو فری مینٹل، آسٹریلیا پہنچے گی۔ یہ آبدوز، جو کہ بھارتی بحریہ کی کلواری کلاس کی آبدوز ہے، اسے جنوری 2023 میں بھارتی بحریہ میں کمیشن کیا گیا اور یہ ممبئی میں مقیم ہے۔
آسٹریلیا میں اپنے قیام کے دوران، آئی این ایس واگیر آسٹریلیا کے مغربی ساحل پر رائل آسٹریلیا ئی نیوی  کے ساتھ مختلف فوجی مشقوں میں حصہ لے گی۔ ساتھ ہی ساتھ آسٹریلیا کے مشرقی ساحل پر بھارتی بحریہ کے بحری جہاز اور طیارے 11 سے 21 اگست کے دوران مالابار نامی مشق میں مصروف ہیں اور 22 سے 24 اگست 2023کے دوران اے یو ایس آئی این ڈی ای ایکس 23 میں شامل ہوں گے۔
جاری تعیناتی کے دوران بنیادی، درمیانی اور اعلیٰ درجے کی آبدوز شکن مشقوں کا اہتمام کیا گیا ہے۔ اس کے علاوہ آر اے این آبدوز اور بھارتی بحریہ کے پی 8 آئی طیارے آئی این ایس واگیر کے ساتھ مشق کرنے والے ہیں یہ تعیناتی بھارتی بحریہ اور رائل آسٹریلیائی نیوی کے درمیان تعاون اور ہم آہنگی کو مزید فروغ دے گی۔
جاری تعیناتی بھارتی بحریہ کی آبدوزوں کی رسائی اور کی بقاء کا ثبوت ہے۔ توسیعی رینج کی تعیناتی بھارتی بحریہ کی آبدوز کی آسٹریلیا میں اولین تعیناتی ہے اور بھارتی بحریہ کی قابلیت اور پیشہ وارانہ ذہانت کو ظاہر کرتی ہے کہ وہ طویل عرصے تک اپنے ٹھکانے سے توسیعی رینج پر مسلسل آپریشن انجام دے سکے۔اس سے قبل تعیناتی کے دوران، آئی این ایس واگیر نے 21 جون 2023 کو یوگا کے عالمی دن کے ایک جزو کے طور پر کولمبو کا دورہ کیا تھا۔
کیمیکلز اور فرٹیلائزر کی وزارت
بھارت دنیا کی فارمیسی بن چکا ہے، اب وقت آگیا ہے کہ بھارت دنیا کی فیکٹری بنے: ڈاکٹر منسکھ منڈاویا
’’ایک حکومت کی حیثیت سے ہم علامتی طور پر نہیں بلکہ مجموعی طور پر سوچتے ہیں‘‘
’بھارت میں گلوبل کیمیکلز اینڈ پیٹروکیمیکل مینوفیکچرنگ ہبز‘کے موضوع پر سمٹ کا تیسرا ایڈیشن پائیداری پر توجہ کے ساتھ اختتام پذیر
بھارت دنیا کی فارمیسی بن گیا ہے، اب وقت آگیا ہے کہ بھارت دنیا کی فیکٹری بنے۔ یہ بات ڈاکٹر منسکھ منڈاویا نے ’’بھارت میں گلوبل کیمیکلز اینڈ پیٹروکیمیکل مینوفیکچرنگ ہبز‘‘  کے موضوع پر سمٹ کے تیسرے ایڈیشن کے اختتامی سیشن میں اختتامی خطاب کرتے ہوئے کہی۔ فیڈریشن آف انڈین چیمبرز آف کامرس اینڈ انڈسٹری  کے زیر اہتمام جی سی پی ایم ایچ 2023 سمٹ میں مختلف شعبوں اور اسٹیک ہولڈروں نے پرجوش شرکت کی۔
وزیر موصوف نے اس بات پر زور دیا کہ کسی بھی ملک کی معیشت اور خود کفیلی کے لیے ایک متحرک صنعت ضروری ہے۔ اس سلسلے میں انھوں نے صنعت کی مدد کے لیے حکومت کے کردار پر روشنی ڈالی۔ ایک حکومت کے طور پر ہم علامتی طور پر نہیں بلکہ مجموعی طور پر سوچتے ہیں۔ ہم زیادہ سے زیادہ گورننس اور بڑے پیمانے پر صنعت کے لیے کم سے کم حکومت کو یقینی بنانے کے لیے ایک جامع ماحولیاتی نظام کی تعمیر کرنا چاہتے ہیں۔ ڈاکٹر منڈاویا نے مزید تجاویز طلب کیں جو اس شعبے میں مثبت تبدیلی اور ترقی کے لیے جدید اور پائیدار حل کو آگے بڑھائیں گی۔
کیمیکلز اور فرٹیلائزرز کی مرکزی وزارت کے کیمیکلز اور پیٹرو کیمیکلز ڈپارٹمنٹ کے سکریٹری جناب ارون بروکا نے دو روزہ تقریب کا احاطہ کرتے ہوئے کہا، ’’اس سمٹ نے مرکزی اور ریاستی حکومتوں کے ساتھ ساتھ صنعت کے درمیان بات چیت کے لیے ایک مشترکہ پلیٹ فارم کے طور پر کام کیا ہے۔ ‘‘ انھوں نے کیمیکلز اور پیٹرو کیمیکلز کی صنعت کے بعض ضروری حصوں جیسے فنڈنگ کے ساتھ ساتھ ماحولیاتی کلیئرنس پر بھی توجہ مرکوز کی جو اس ایونٹ کے موضوع سے ہم آہنگ تھے۔
اس تقریب میں متعدد صنعتی رہنماؤں نے شرکت کی جن کی شمولیت نے صنعت کی پائیدار ترقی کو آگے بڑھانے میں اہم کردار ادا کیا ہے۔
امور صارفین، خوراک اور عوامی تقسیم کی وزارت
پنجاب ، ہریانہ اور اتر پردیش میں دھان کی خریداری میں لگاتار اضافہ ہو رہا ہے
تین لاک 65 ہزار میٹرک ٹن دھان کی خریداری کی گئی جس سے 28715 کسانوں کو فائدہ ہوا
نئی دہلی،03 اکتوبر ،2020 / 21-2020 کے لیے دھان کی خریدار میں لگاتار اضافہ ہو رہا ہے ، اور یہ خریداری ابھی تک تین ریاستوں پنجاب ، ہریانہ اور اتر پردیش میں کی گئی ہے۔ 02.10.2020 تک دھان کی اجتماعی خریداری 21-2020 میں 3,65,170 میٹرک ٹن ہے۔ جن کسانوں کو فائدہ پہنچا ہے ان کی کل تعداد 28715 ہے اور کل کم سے کم امدادی قیمت 689.44 کروڑ روپے کے بقدر دی گئی ہے۔ دھان کی خریداری کی رفتار ایک ہفتے کے اندر اندر بڑھ جائے گی۔
02 اکتوبر 2020 کو کپاس کی ایم ایس پی خرید نہیں کی گئی اور چھٹی کا قومی دن ہونے کی وجہ سے ایف اے کیو درجے کی کوئی حصولیابی مارکیٹ میں نہیں کی گئی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 6075
(Visitor Counter : 73
وزارت دفاع
106 افسران کو 61 ویں این ڈی سی کورس کو کامیابی سے مکمل کرنے پر توصیفی سند سے نوازا گیا
قومی دفاعی کالج  نے 26 نومبر 2021 کو نئی دہلی میں 61 ویں این ڈی سی کے کورس کو کامیابی سے مکمل کرنے کے بعد 106 افسران کو این ڈی سی کے توصیفی سند سے نوازا۔ جن میں سے 34 سند یافتہ کا تعلق بیرونی دوست ممالک سے تھا۔ این ڈی سی کمانڈینٹ ایئر مارشل ڈی چودھری نے اختتامی تقریب کی صدارت کی۔
ایک سالہ یہ کورس، مدراس کی یونیورسٹی سے دفاعی اور اسٹریٹجک اسٹڈیز میں ایم فل کی ڈگری کے لئے کوالیفائی کرنے میں افسران کو اہل بنائے گا۔ اپنے اختتامی خطاب میں کمانڈینٹ نے قومی سلامتی اور حکمت عملی پر مبنی نصاب کامیابی سے مکمل کرنے پر 61 ویں این ڈی سی کورس کے تمام ممبران کو مبارکباد پیش کی۔ انہوں نے اس بات پر بھی روشنی ڈالی کہ کورس کے مختلف ماڈیول ، اعلیٰ اسٹریٹجک قیادت اور پالیسی کی سطح کی ذمہ داریوں کی تیاری میں روشن خیال اور تجربہ کار افسران کے لئے بنیاد قائم کرے گا۔ بعد ازاں تقسیم اسناد کی تقریب میں ڈگریاں تفویض کی جائیں گی۔
یہاں سے حاصل علم اور تجربہ قومی سیکورٹی کے مسائل کو حل کرنے ، تحقیق پر مبنی پالیسیاں تیار کرنے اور مطلع شدہ معلومات سے فائدہ اٹھانے کے قابل بنائے گا۔
انہوں نے تمام ممبران کو اپنے پرانے ساتھیوں کے ساتھ اپنے رابطے جاری رکھنے کی حوصلہ افزائی کی ۔ اس سے این ڈی سی میں بنے رشتوں کی ڈور پروان چڑھے گی اور یہ رشتے قومی اور بین الاقومی دونوں سطحوں پر تعاون کرنے میں اہم رول ادا کریں گے۔ آخر یہ دوستیاں نہ صرف دائمی ہوتی ہیں بلکہ ملکوں کے درمیان رشتوں کی ریڑھ کی ہڈی ہیں۔ انہوں نے تمام کورس کے ممبران کو نیک خواہشات پیش کی جو اپنے کیریر اور زندگی کی شروعات کرنے والے ہیں۔
نئی دہلی میں واقع این ڈی سی ،قومی سلامتی اور حکمت عملی کے مطالعہ اور مشق کے لئے سیکھنے کا ایک اعلیٰ ادارہ ہے۔ اس کا قیام 1960 میں ہوا تھا۔
وزارات ثقافت
صدر جمہوریہ ہند جناب رام ناتھ کووند کا پریاگ راج میں کنبھ میلے کا دورہ کنبھ میلہ ’ سوئچھ بھارت ‘ مہم کے سلسلے بیداری پیدا کرنے کے لئے ایک پلیٹ فارم مہیا کرائے گا
نئی دلّی ، 17 جنوری ؍صدر جمہوریہ ہند جناب رام ناتھ کووند 17 جنوری ،2018 کو کنبھ میلے میں شرکت کے لئے پریاگ راج کا دورہ کر رہے ہیں ۔ اپنے دورے کے دوران صدر موصوف میلے کے ارئیل کی جانب واقع پرمارتھ نکیتن آشرم کے کیمپ میں ایک دو روزہ گا ندھیائی نظریات کی تجدید سے متعلق چوٹی کانفرنس کا افتتاح کریں گے ۔ اس چوٹی کانفرنس سے خطاب کرنے سے قبل جناب کو وند سنگم پر پوجا ارچنا کریں گے اور میلے کے کیمپ میں سادھو اور سنتوں سے ملا قات کریں گے ۔ وہ مہارشی بھاردواج کے مجسمے کی نقاب کشائی بھی کریں گے ۔ اتر پردیش کے گورنر جناب رام نائیک ، وزیر اعلیٰ جناب یوگی آدتیہ ناتھ اور نائب وزیر اعلیٰ جناب کیشو پرساد موریہ بھی اس تقریب میں شرکت کریں گے ۔
پریاگ راج کا کنبھ میلہ نہ صرف مذہبی اور روحانی سرگر میوں کا گواہ ہے بلکہ یہ صفائی ستھرائی ؍ سوئچھتا ، سوئچھ بھارت مشن  کا بھی شاہد ہے ، اس لئے کہ پریاگ راج کے میلے کے سیکٹر 6 میں ایک ہائی ٹیک نمائش کا اہتمام کیا گیا ہے ۔ یہ نمائش مہاتما گاندھی ، وزیر اعظم نریندر مودی ، اتر پردیش کے وزیر اعلیٰ یوگی آدتیہ ناتھ کے خیالات پر مشتمل ایک ڈیجیٹل پلیٹ فارم مہیا کرتی ہے ۔ میلے میں آنے والے شائقین نے کٹھ پتلی شو کے انعقاد کے ذریعہ صفائی ستھرائی کے پیغام میں گہری دل چسپی ظاہر کی ہے ۔ میلے میں انے والوں میں سے ایک بڑی تعداد نے ماحول کو صاف ستھرا رکھنے میں اپنے تعاون کا عہد کیا ہے ۔ میلے میں آنے والوں کو راغب کرنے کے لئے پیغامات اور فلمیں ایک بڑی اسکرین پر مسلسل دکھائی جا رہی ہیں ۔ یہ نمائش میلے میں 04 مارچ تک جاری رہے گی ۔ میلے میںآنے والوں کی رہنمائی کے لئے بھارتی روایتی پوشاکوں میں ملبوس گائیڈ تعینات کئے گئے ہیں ۔
پینے کے پانی اور صفائی ستھرائی کی مرکزی وزیر محترمہ اما بھارتی اور اتر پردیش کے نائب وزیر اعلیٰ جناب کیشو پرساد موریہ سمیت مختلف مقتدر شخصیات نے میلے میں شرکت کی ۔
۔ ۔ ۔ ۔ ۔ ۔
(U . 383
م ۔ ر ۔ ر۔
شمال مشرقی ریاستوں کی ترقی کی وزارت
بجٹ کے تخمینہ  کے مرحلہ میں شمال مشرقی خطہ کے لیے سال 24-2023 کے لیے 10 فیصد جی بی ایس کے تحت 94679.53 کروڑ روپے مختص کیے گئے ہیں
حکومت کی موجودہ پالیسی، تمام غیر مستثنیٰ مرکزی وزارتوں/محکموں  کو اپنے مجموعی بجٹ سپورٹ  کا کم از کم 10 فیصد مرکزی سیکٹر اور شمال مشرقی خطہ  کے لیے مرکزی اسپانسر شدہ اسکیموں پر خرچ کرنے کا پابند کیا گیا ہے۔ شمال مشرقی خطہ کی ترقی کی وزارت  اس طرح کے اخراجات کی نگرانی کرتی ہے اور اس پر نظر رکھتی ہے۔
بجٹ کے تخمینہ  کے مرحلہ میں شمال مشرقی خطہ کے لیے سال 24-2023 کے لیے 10 فیصد جی بی ایس کے تحت 94679.53 کروڑ روپے مختص کیے گئے ہیں۔
سال 15-2014 سے اس خطے کی ترقی پر خرچ کی گئی رقم کی تفصیلات:

|
|
سال
|
|
نیا تخمینہ
|
|
اصل اخراجات
|
|
2014-15
|
|
27,359.17
|
|
24,819.18
|
|
2015-16
|
|
29,669.22
|
|
28,673.73
|
|
2016-17
|
|
32,180.08
|
|
29,367.90
|
|
2017-18
|
|
40,971.69
|
|
39,753.44
|
|
2018-19
|
|
47,087.95
|
|
46,054.80
|
|
2019-20
|
|
53,374.19
|
|
48,533.80
|
|
2020-21
|
|
51,270.90
|
|
48,563.82
|
|
2021-22
|
|
68,440.26
|
|
70,874.32
|
|
2022-23
|
|
72,540.28
|
|
82691.37
|
|
میزان
|
|
4,22,893.74
|
|
4,19,332.36
|
|
ماخذ: مختلف سالوں کے مرکزی بجٹ کا بیان 23/11
نوٹ: غیر مستثنی مرکزی وزارتوں/محکموں کی طرف سے رپورٹ کردہ اصل اخراجات کے اعداد و شمار۔
یہ اطلاع شمال مشرقی خطہ کی ترقی کی وزارت کے مرکزی وزیر جناب جی کشن ریڈی نے آج راجیہ سبھا میں ایک سوال کے تحریری جواب میں دی۔
صحت اور خاندانی بہبود کی وزارت
کووڈ-19 کے بارے میں تازہ اطلاعات
ہندوستان میں 54 دن کے اندر یومیہ سب سے کم 1.27 لاکھ نئے معاملے درج کئے گئے۔ نئے معاملوں میں کمی کارجحان برقرار ہے۔ ہندوستان میں زیر علاج مریضوں کی تعداد میں مزید کمی دیکھی گئی ہے اور یہ تعداد 1895520 ہے۔ 43 دن کے بعد زیر علاج مریضوں کی تعداد 20 لاکھ سے کم رہی۔ گزشتہ 24 گھنٹوں کے دوران زیر علاج مریضوں کی تعداد گھٹ کر 130572 ہوگئی۔ ملک میں اب تک صحت مند ہونے والوں کی تعداد25947629 ہوگئی ہے۔ اور گزشتہ چوبیس گھنٹوں کے دوران 2کروڑ 55 لاکھ 287 مریض شفایاب ہوئے۔ لگاتار 19 ویں دن بھی یومیہ نئے معاملوں کے مقابلے شفایاب ہونے والوں کی تعداد میں لگاتار اضافہ درج کیاگیا ہے۔جبکہ صحت یابی کی شرح میں اضافہ ہورہا ہے اور آج یہ شرح مزید بہتر ہوکر 92.09 فیصد ہوگئی ہے۔ سردست ہفتہ وار جانچ کے بعد متاثر ہونے والے افراد کی شرح 8.64 فیصد ہے۔ لگاتار آٹھویں دن یومیہ جانچ کے بعد متاثر ہونے والوں کی شرح 10 فیصد سے کم ہو کر 6.62 فیصد ہوگئی ہے۔جانچ کی صلاحیت میں خاطر خواہ اضافہ ہوا ہے اور اب تک 34.67 کروڑ ٹیسٹ کئے جاچکے ہیں۔ٹیکہ کاری کی ملک گیر مہم کے تحت اب تک 21.6 کروڑ ٹیکے لگائے جاچکے ہیں۔
وزارت خزانہ
’ ٹیکس دہندگان کے لئے اے آئی ایس ‘ موبائل ایپ کا آغاز
انکم ٹیکس محکمے نے ٹیکس دہندگان کو ان کی معلومات کو سالانہ انفارمیشن ساٹیٹمنٹ  / ٹیکس دہندگان کی معلومات کا خلاصہ  میں دستیاب معلومات کو دیکھنے کی سہولت فراہم کرنے کے لئے ایک موبائل ایپ، یعنی ’ اے آئی ایس فار ٹیکس پیئر ‘ شروع کی ہے۔ ’ اے آئی ایس فار ٹیکس پیئر ‘ ایک موبائل ایپلی کیشن ہے ، جو انکم ٹیکس ڈیپارٹمنٹ کی طرف سے مفت فراہم کی جاتی ہے اور یہ گوگل پلے اور ایپ اسٹور پر دستیاب ہے۔ ایپ کا مقصد ٹیکس دہندگان کو اے آئی ایس / ٹی آئی ایس کا ایک جامع مشاہدہ فراہم کرنا ہے ، جو ٹیکس دہندگان سے متعلق مختلف ذرائع سے جمع کی گئی معلومات کو ظاہر کرتا ہے۔
ٹیکس دہندگان موبائل ایپ کا استعمال ٹی ڈی ایس / ٹی سی ایس ، سود، منافع، شیئر لین دین، ٹیکس کی ادائیگی، انکم ٹیکس ریفنڈز، دیگر معلومات  سے متعلق اپنی معلومات کو دیکھنے کے لئے کر سکتے ہیں ، جیسا کہ اے آئی ایس / ٹی آئی ایس میں دستیاب ہے۔ ٹیکس دہندہ کے پاس ایپ میں دکھائی جانے والی معلومات پر رائے دینے کا اختیار اور سہولت بھی ہے۔
اس موبائل ایپ تک رسائی حاصل کرنے کے لئے، ٹیکس دہندہ کو پی اے این نمبر فراہم کر کے ایپ پر رجسٹر کرنے، موبائل نمبر پر بھیجے گئے او ٹی پی اور ای فائلنگ پورٹل پر رجسٹرڈ ای میل سے تصدیق کرنے کی ضرورت ہے۔ تصدیق کے بعد، ٹیکس دہندہ موبائل ایپ تک رسائی کے لئے آسانی سے 4 ہندسوں کا پن سیٹ کر سکتا ہے۔
یہ انکم ٹیکس محکمے کی ایک اور پہل ہے ، جس کے ذریعے ٹیکس دہندگان کو بہتر خدمات فراہم کرنے میں آسانی ہو گی۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 3139
(Visitor Counter : 113
امور داخلہ کی وزارت
امور داخلہ اور تعاون کے مرکزی وزیر جناب امیت شاہ نے وزیر اعظم جناب نریندر مودی کی سالگرہ کے موقع پر آج حیدرآباد میں منعقدہ ایک سروس پروگرام میں معذور افراد کو متعدد آلات اور سرکاری اسکولوں اور کمیونٹی ہوسٹلوں کو صفائی کی مشینیں پیش کیں
آج وزیر اعظم جناب نریندر مودی کی سالگرہ ہے جو قوم کے لئے عالمی افتخار لائے ہیں اور عوام کوایک پسندیدہ رہنما ملا ہے
وزیر اعظم مودی نے اس بات پر زور دیا ہے کہ ہر شخص کسی نہ کسی شعبہ میں اپنی خدمات دے تاکہ ملک بھر میں کروڑوں غریب ، پسماندہ اور ضرورتمند افراد کو مدد مل سکے اور ان کے حالات بہتر ہوں
جناب مودی نے اقتدار سنبھالنے کے بعد سے اپنی زندگی ضرورتمندوں کی مدد کے لئے وقف کردی ہے، انھوں نے 60کروڑ غریب عوام کا معیار زندگی بلندی کرنے کے لئے متعدد اسکیمیں شروع کی ہیں
وزیر اعظم مودی نے پیدائشی طور پر یا کسی حادثے سے دوچار ہو کر کسی بھی طرح سے معذور ہوجانے والے افراد کی زندگی کو باوقار بنانے کے لئے سب سے بڑا کام کیا ہے
کرنسی نوٹ بریل میں پرنٹ کئے جاتے ہیں تاکہ بصارتی معذوری سے دوچار افراد کرنسی نوٹوں کو پہچان سکیں اور ہندوستان وہ واحد ملک ہے جس کی کرنسی بریل میں ہے
ہر سرکاری دفتر میں معذور افراد کے لئے کوششیں کی جاتی ہیں تاکہ وہ لفٹ تک آسانی سے پہنچ سکیں اور یہ ان کی زندگی کے لئے ایک بڑی آسانی ہے
امور داخلہ اور تعاون کے مرکزی وزیر جناب امیت شاہ نے وزیر اعظم جناب نریندر مودی کی سالگرہ پر آج حیدرآباد میں منعقدہ ایک سروس پروگرام میں معذور افراد کو متعدد آلات اور سرکاری اسکولوں اور کمیونٹی ہوسٹلوں کو صفائی کی مشینیں پیش کیں۔
اپنی تقریر میں جناب امیت شاہ نے کہا کہ آج وزیر اعظم جناب نریندر مودی کی سالگرہ ہے جو قوم کے لئے عالمی سطح پر سرمایہ افتخار بنے ہیں۔ وزیر اعظم مودی اس بات پرزور دیتے ہیں کہ سماج کا ہر شخص کسی نہ کسی شعبے میں خدمات انجام دے تاکہ کروڑوں غریب، پسماندہ اور ضرورتمند افراد کی مدد ہوسکے اور ان کے حالات بہتر ہوں۔ وزیر داخلہ نے کہا کہ جناب مودی نے اپنی پوری زندگی ضرورت مندوں کی مدد کے لئے وقف کردی ہے۔ اقتدار سنبھالنے کے بعد انھوں نے 60 کروڑ غریب عوام کا معیار زندگی بلند کرنے کے لئے متعدد اسکیموں کا آغاز کیا۔ کروڑوں غریب لوگوں کو مکان ، بجلی ، پانی ، بیت الخلاء اور رسوئی گیس سلنڈروں کے لئے پانچ لاکھ روپے کا انشورنس دیا جارہا ہے۔
امور داخلہ اور تعاون کے مرکزی وزیر نے کہا کہ وزیر اعظم جناب نریندر مودی نے پیدائشی طور پر کسی حادثے کا شکار ہو کر کسی بھی طرح کی معذوری کا شکار ہونے والوں کو باعزت نام دیا ہے۔ جناب مودی نے اس طرح کے لوگوں کو دویانگ کا نام دیا تاکہ وہ عزت ووقار کے ساتھ جی سکیں۔ پہلے لوگ معذور افراد کو ہمدردی کی نگاہ سے دیکھتے تھے لیکن اب انھیں احترام کی نظروں سے دیکھا جاتا ہے۔
جناب امیت شاہ نے کہا کہ جناب نریندر مودی نے معذور افراد کے لئے بہت سے کام کئے ہیں ۔ روپے کا ہر نوٹ بریل پر بھی پرنٹ کیا جاتا ہے تاکہ بینائی کے معذوری سے دوچار لوگ اس کی بہ آسانی شناخت کرسکیں اور ہندوستان وہ واحد ملک ہے جس کی کرنسی بریل اسکرپٹ میں بھی لکھی جاتی ہے۔ انھوں نے کہا کہ اس کے علاوہ سرکاری دفاتر میں معذور افراد کی لفٹ تک بہ آسانی رسائی کے لئے بھی اقدامات کئے گئے ہیں ، اور پبلک ٹرانسپورٹ میں بھی ان کے لئے خاص انتظامات ہیں۔
امور داخلہ اور تعاون کے مرکزی وزیر نے کہا کہ سماجی بہبود کی وزارت ، حکومت نے کروڑوں افراد کو ان کی زندگی کا آسان بنانے کے ذرائع فراہم کئے ہیں۔ انھوں نے کہا کہ بہت سے معذور افراد کو اس طرح کے ذرائع اور آلات فراہم کئے گئے ہیں کہ وہ معاشرے میں عزت ووقار کے ساتھ کھڑے ہوسکیں۔
ارضیاتی سائنس کی وزارت
اگلے چار دنوں میں شمال مغربی بھارت کے میدانوں میں 25۔35 کلو میٹر فی گھنٹہ کی رفتار سے تیز ہوائیں چلنے کا امکان
نئی دہلی، 10 جون 2021، بھارتی محکمہ موسمیات کے موسم کی پیش گوئی کرنے والے قومی مرکز کے مطابق:
ہوا کا پیٹرن اور وینٹی لیشن انڈیکس پیش گوئی

شمال مغرب بھارت کے لئے موسم کی پیش گوئی
گزشتہ 24 گھنٹے کے دوران موسم کے اہم مشاہدات ، جو کہ آج بھارتی معیاری وقت 0830 بجے بھیجے گئے
- اتراکھنڈ، اترپردیش اور مشرقی راجستھان میں کہیں کہیں بارش ہوئی/ گرج کے ساتھ چھینٹے پڑے۔ باقی شمال مغرب بھارت میں موسم خشک رہا،
- اتراکھنڈ اور اترپردیش میں کہیں کہیں گرچ کے ساتھ تیز ہوائیں چلیں ،
- اترپردیش میں کہیں کہیں دھول بھری آندھی چلی،
- شمال مغرب بھارت میں سب سے زیادہ درجہ حرارت 45.0 ڈگری سیلسیس شری گنگا  میں درج کیا گیا۔
آئندہ پانچ دنوں کے لئے موسم کی عام پیش گوئی 
- شمال مغرب بھارت کے میدانوں میں آئندہ 48 گھنٹوں تک زیادہ سے زیادہ درجہ حرارت میں کوئی بڑی تبدیلی نہیں ہوگی ۔ اس کے بعد 2 سے 4 ڈگری سیلسیس کی گراوٹ آئے گی۔
- اگلے چار دنوں میں شمال مغربی بھارت کے میدانوں میں 25۔35 کلو میٹر فی گھنٹہ کی رفتار سے تیز ہوائیں چلنے کا امکان ہے۔
اس کےبعد کے دو دنوں  کے لئے متوقع موسم۔
- راجستھان کو چھوڑ کر شمال مغرب بھارت میں چھینٹے پڑنے سے لیکر بڑے پیمانے پر بارش کا امکان ہے۔ راجستھان میں کہیں کہیں بارش ہوسکتی ہے۔


مقامات مخصوص کی پیش گوئی اور انتباہ کے لیے براہ مہربانی موسم ایپ ، زراعت سے متعلق ، مشورے کے لئے میگھ دوت ایپ ، بجلی کڑکنے کے انتباہ کے لئے دامنی ایپ ڈاؤن لوڈ کریں اور ضلع وار انتباہ کے لئے اسٹیٹ ایم سی/ آر ایم سی ویب سائٹ دیکھیں۔
۔۔۔۔۔۔۔۔۔۔۔
ش ح۔ا گ۔ن ا۔
U-0000
(Visitor Counter : 118
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 137کروڑ سے زیادہ ٹیکے فراہم کئے گئے
ریاستوں اورمرکز کے زیرانتظام علاقوں کے پاس 24. کروڑ سے زیادہ غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 21جون، 2021 کو آغاز کیاگیاتھا۔ ٹیکہ کاری کی اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکر اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,37,01,65,070
|
|
بچی ہوئی خوراکیں
|
|
24,61,87,131
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 137 کروڑ سے زیادہ  ویکسین کی خوراکیں دستیاب کرائی جا چکی ہیں ۔
مزید برآں 24.61 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں۔
وزارت اطلاعات ونشریات
دی اسٹوری ٹیلر معروف ستیہ جیت رے کے لئے ایک عاجزانہ خراجِ عقیدت ہے : عادل حسین
اسٹوری ٹیلر سرقہ کے خلاف ایک سخت پیغام دیتی ہے
اداکار عادل حسین نے کہا ہے کہ ’’ دی اسٹوری ٹیلر ‘‘ بھارتی سنیما کی معروف شخصیت ستیہ جیت رے کو ایک عاجزانہ خراج عقیدت ہے۔ ’’ انڈین پینورما فیچر فلم کی کاسٹ اور کریو، دی اسٹوری ٹیلر آج گوا میں بھارت کے 53 ویں بین الاقوامی فلم فیسٹیول کی ’ ٹیبل ٹاک ‘ کا موضوع تھی ۔
فلم کے بارے میں میڈیا اور سنیما کے رائٹروں کو فلم کے بارے میں بتاتے ہوئے ، عادل نے ، جنہوں نے فلم میں اہم کردار ادا کیا ہے ، کہا کہ یہ فلم عظیم فلمساز اور داستان گو ستیہ جیت رے کی ایک مختصر کہانی پر مبنی ہے۔
اداکارہ تنیشتھا چٹرجی نے کہا کہ ایک فنکار کے طور پر میں محسوس کرتی ہوں کہ فن کو آزاد ہونا چاہیئے لیکن آج کی دنیا میں جہاں فلم بنانے میں بہت زیادہ رقم شامل ہوتی ہے اور کوئی بھی چیز مفت نہیں ملتی، یہ فن کاروں کی برادری کی ذمہ داری ہے کہ وہ کسی کی حقیقی تخلیق کا احترام کریں اور اس کا سرقہ کرنے سے گریز کریں ۔ انہوں نے کہا کہ کاپی رائٹ نہ صرف سینما میں بلکہ دوسرے شعبوں میں بھی آج ایک چیلنج بھرا معاملہ ہے ۔
سرقہ پر بحث میں شامل ہوتے ہوئے ، عادل حسین نے کہا کہ ’’ کارمک قانون کے مطابق، آپ کو جو کچھ بھی مفت ملتا ہے، آپ کو اس کا نتیجہ بھگتنا پڑتا ہے۔ لہٰذا ، آپ کو جو بھی پروڈکٹ یا سروس موصول ہوتی ہے، چاہے وہ آرٹ ہو یا کوئی بھی چیز یا تو آپ کو رقم ادا کرنی چاہیئے یا اس کے خالق کا شکریہ ادا کرنا چاہیئے۔ کاپی رائٹ کے مسئلے سے نمٹنے کے لئے یہی بنیادی اصول ہونا چاہیئے۔
اپنے کردار کے بارے میں بات کرتے ہوئے، عادل نے کہا کہ ایک اداکار کو اپنی چھوٹے کردار سے بڑے کردار کی طرف سفر کرنا چاہیئے تاکہ وہ کہانی اور کردار میں اپنا چھاپ چھوڑ سکے ۔ انہوں نے اِس بات کو اجاگر کہا کہ ’’ کردار کے لئے ہمدردی پیدا کرنا ایک اداکار کی سب سے بڑی خوبی ہے ۔ ‘‘
ایک سوال کے جواب میں اداکارہ تنیشتھا نے کہا کہ فن کا مقصد فن کاروں اور ناظرین کو خود سے سوال کرنے کی رہنمائی کرنا ہے۔ جواب کی تکمیل کرتے ہوئے، عادل نے کہا کہ آرٹ کا گہرا ارادہ ہمیں بلند کرنا ہے تاکہ ہم اپنے وجود پر سوالات کر سکیں۔ انہوں نے اس بات پر زور دیا کہ ’’ سینما کا مقصد صرف پیسہ کمانا نہیں ہے، بلکہ بیداری پیدا کرنا بھی ہے ۔ ‘‘
پروڈیوسر سوچندا چٹرجی نے کہا کہ فلم سرقہ کے خلاف سخت پیغام دیتی ہے۔ انہوں نے کہا کہ ’’ یہ تین سال کا مشکل سفر تھا لیکن ہم اس کے نتائج سے خوش ہیں ۔ ‘‘
دی اسٹوری ٹیلر فلم کی اسکریننگ کل اِفّی – 53 میں کی گئی اور اس کا شاندار خیر مقدم کیا گیا ۔ یہ فلم بھارت کے 53 ویں بین الاقوامی فلم فیسٹیول کے گولڈن پیکاک اعزاز کے لئے بھی مقابلہ آرائی میں شامل ہے ۔
فلم کا نام: دی اسٹوری ٹیلر
ڈائریکٹر: اننت نارائن مہادیون
پروڈیوسر: کویسٹ فلمز
اسکرین پلے: کریت کھرانا
سینماٹوگرافر: الفونس رائے
ایڈیٹر: گورو گوپال جھا
کاسٹ: پریش راول، عادل حسین، ریوتی، تنیشتھا چٹرجی، جیش مورے
خلاصہ
تارینی رنجن بندھوپادھیائے، ایک آوارہ داستان گو ، ایک کام پر قائم نہ رہنے کے لئے بدنام ہیں جس نے اپنے کام کے کیریئر میں 32 نوکریاں بدلی ہیں ۔ اب 60 سال کی عمر میں، کولکاتہ میں ریٹائر ہو چکے ہیں اور ایک رنڈوے ہیں۔ انہیں صرف یہ افسوس ہے کہ وہ اپنی آنجہانی بیوی انورادھا کو ، چھٹیوں کا وقت نہیں دے سکے ، جس کی انہیں ہمیشہ خواہش رہی اور اب اچانک ملازمت سے سبکدوش ہونے کے بعد دنیا میں ، اُن کے پاس وقت ہی وقت ہے لیکن اب ان کا کوئی چاہنے والا ان کے قریب نہیں ہے ۔
یہاں مکمل بات چیت دیکھیں:
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔
 
U. No. 12815
(Visitor Counter : 86
سماجی انصاف اور تفویض اختیارات کی وزارت
این سی ایس ٹی27-28جون؍2018 کو ’’انڈومان ونکوبار جزائر کے قبائل کا تحفظ:آگے کا راستہ‘‘ پر قومی سیمینار منعقد کرے گا
نئی دہلی،25؍جون، درج فہرست قبائل کا قومی کمیشن  27 اور 28 جون 2018 کو نئی دہلی کے میکس مولر مارگ پر واقع انڈیا انٹرنیشنل سینٹر کے کملا دیوی ہال میں ’’انڈومان ونکوبار جزائر کے خطرے سے دوچار قبائل کا تحفظ: آگے کا راستہ ‘‘ کے موضوع پر قومی سیمینار کا انعقاد کررہا ہے۔ درج فہرست کے قبائل کے قومی کمیشن نے تقریبا 44 وزارتوں؍ محکموں کو انڈومان ونکوبار جزائر میں پی وی ٹی جی کے تئیں اپنی اپنی حکمت عملی اور طریقہ کار پیش کرنے کے لئے مدعو کیا ہے۔ اس سیمینار کا انعقاد اینتھرو پولوجیکل سروے آف انڈیا  کے اشتراک میں منعقد کیا جارہا ہے اور مختلف ریاستوں کے 18 قبائلی تحقیقی اداروں کے ڈائریکٹروں کو بھی ایسے قبائلی گروپوں کے تحفظ پر غور وخوض کے لئے مدعو کیا گیا ہے جو معدوم ہونے کی کگار پر ہیں۔ اندراگاندھی نیشنل ٹرائبل یونیورسٹی سمیت 6 یو نیورسٹیوں کے چانسلر پی وی ٹی جیز سے متعلق تعلیمی معلومات فراہم کریں گے۔ اس کے علاوہ اس شعبے کے ماہرین ، این جی او اور سول سوسائٹی کے نمائندے اپنے اپنے خیالات کا اظہار کریں گے تاکہ مستقبل کے لائحہ عمل کے لئے ایک جامع نظریہ قائم کیا جاسکے۔
انڈومان ونکوبار جزائر میں کئی قدیم قبائلی گروپ آباد ہیں جن میں عظیم انڈمانی ، اونجے ، جاروا ، سینٹی نلیز ، نکوباری اور شومپین شامل ہیں۔ ان قبائلی گروپوں میں کچھ معدوم ہونے کی کگا پر ہیں۔ اس لئے یہ سمجھنا بہت ضروری ہے کہ انہیں کس طرح کے چیلنج درپیش ہیں اور انہیں کس طرح محفوظ کیا جاسکتا ہے۔ ان مقاصد کے پیش نظر درج فہر ست کا قبائل قومی کمیشن ، جو آئین کی دفعہ 338  کے تحت درج فہرست کے قبائل کے مفادات کے تحفظ کے لئے قائم کیا گیا ایک آئینی ادارہ ہے، پہلی مرتبہ اس نوعیت کا دو روزہ سیمینار منعقد کررہا ہے۔
خصوصی موضوعاتی اجلاس عظیم انڈمانی ، اونجے ، جاروا ، سینٹی نلیز ، نکوباری اور شومپین کے بارے میں منعقد کئے جائیں گے۔سیمینار میں حکومت کے ذریعے ان قبائل کی فلاح وبہبود سے متعلق طریقہ کار کا تجزیہ کیا جائے گا اور انڈومان میں پی وی ٹی جیز کے لئے نقش راہ تیار کیا جائے گا جو دوسری ریاستوں کے پی وی ٹی جیز کے لئے ایک رول ماڈل ہوگا۔
۔۔۔۔۔۔۔۔۔۔۔

U-3275
(Visitor Counter : 58